Paleosibirske språk

Paleosibirske språk er en fellesbetegnelse på noen språk som tales av enkelte folkegrupper i det østlige Sibir. Disse språkene er ikke nødvendigvis i slekt. 

De fleste av de paleosibirske språkene har i dag få talere. Flere beslektede språk er utdødd, og mange av de nåværende språkene er muligens på vei til å dø ut. 

De paleosibirske språk omfatter i dag følgende språk og språkgrupper:

Tsjuktsjisk-kamtsjadalsk, som tsjuktsjisk og noen andre språk hører til. Tsjuktsjisk tales av mer enn 10 000 personer. Språket undervises i skoler og brukes i tidsskrifter. 

Giljakisk eller nivkh, et isolert språk som kanskje har omkring 2000 talere.

Jenisej-ostjakisk, en språkgruppe som i dag bare omfatter språket ket.

Jukagirsk, en språkgruppe som noen mener er i slekt med uralske språk.

Kategori:Språk i Asia